જ્યારે કોર્ટમાં આ મામલે સુનાવણી થઈ તો પોલીસે મારીજુઆના ગાયબ થવાનો દોષનો ટોપલો ઉંદરો પર ઢોળ્યો હતો. જોકે, જજને આ વાત ગળે ઉતરી નહોતી જેથી આટલી મોટી કિંમતનું ડ્રગ ગાયબ થયાનાં મામલે તપાસના આદેશ અપાયાં છે. તપાસ કરતાં ફોરેન્સિક એક્સપર્ટ્સનું કહેવું છે કે આટલી મોટી માત્રામાં ઉંદરો ડ્રગ્સ ખાઈ જાય તે સામાન્ય બાબત નથી. પ્રવક્તાએ જણાવ્યું હતું કે,‘પહેલી વાત તો એ કે પોતાના ભોજન માટે ઉંદરો મારીજુઆના ખાઈ જાય તેવી ભૂલ ન કરી શકે. જો આવું ખરેખર થયું હોય તો મોટા પ્રમાણમાં લાશો પણ મળવી જોઈએ.’ જોકે, પોલીસ ડિપાર્ટમેન્ટના કોઈ વ્યક્તિએ ભ્રષ્ટાચાર કર્યો હોવાની પણ શંકા છે.